عبد السلام (نیوز کاسٹر)

عبدالسلام ریڈیو اور ٹیلی وژن کے معروف نیوز کاسٹر تھے۔ ریڈیو پاکستان پر کئی سال تک حکمرانی کی بلکہ انہوں نے پی ٹی وی کی اسکرین پر ناظرین اور حاضرین کو اپنی مسحور کن آواز کے جادو میں جکڑے رکھا۔ عبدالسلام متوسط طبقے سے تعلق رکھنے والے خاندان کے ہاں اجمیر شریف میں پیدا ہوئے۔ انہوں نے ریڈیو پاکستان حیدر آباد میں تکنیکی آپریٹر کے طور پر شمولیت اختیار کی تاہم اس شعبے کو انہوں نے اپنے لئے موزوں نہ پایا۔ ایک محنتی فنکار ہونے کے ناتے ان کی ہمیشہ سے یہ خواہش تھی کہ ان کی آواز لاکھوں لوگوں میں سنی جاسکے۔ عبدالسلام نے اپنے بطور نیوز کاسٹر تقرر کے بعد اپنی مستقل ملازمت سے استعفیٰ دیدیا اور ریڈیو پاکستان کے سنٹرل نیوز آرگنائزیشن (سی این او)میں عارضی بنیادوں پر شمولیت اختیار کر لی۔ تکنیکی آپریٹر کے طور پر خود کو موزوں نہ پانے والے شخص نے خود کو مائیک کیلئے انتہائی موزوں ثابت کر دکھایا۔ وہ سٹاف آرٹسٹ بن گئے اور بعد ازاں ان کا باقاعدہ تقرر کر لیا گیا۔ ۔ عبدالسلام نے اپنی آخری بڑی خبریں 29 جون 1992ء کو رات 8 بجے پڑھیں۔ خبریں پڑھنے کے بعد اپنے ویسپا پر وہ براڈ کاسٹنگ ہائوس سے روانہ ہوئے۔بمشکل 100گز کا فاصلہ طے کیاہوگا کہ پیچھے سے ایک تیزرفتار موٹرسائیکل نے انہیں ٹکر ماردی جس کے نتیجے میں وہ شدید زخمی ہوگئے۔ وہ دو روز تک کومے میں رہنے کے بعد 2جولائی 1992ء کو انتقال کر گئے۔ عبدالسلام کو خراج عقیدت پیش کرنے کیلئے ریڈیو پاکستان نے ان کی خبروں کے آغازیہ اعلان کی ریکارڈنگ کو اپنے نیوز بلیٹن کی مستقل خصوصیات کا حصہ بنادیاہے۔ عبدالسلام کو 14 اگست 1993ء کو بعد ازمرگ صدارتی تمغہ برائے حسن کارکردگی سے نوازا گیا،

حوالہ جات
حوالہ جات